2015.gada \_\_\_.\_\_\_\_\_\_\_\_\_ Noteikumi Nr.

Rīgā (prot. Nr. .§)

**Darbības programmas „Izaugsme un nodarbinātība” 4.4.1.specifiskā atbalsta mērķa „Attīstīt ETL uzlādes infrastruktūru Latvijā” īstenošanas noteikumi**

*Izdoti saskaņā ar Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 13.punktu*

**I. Vispārīgie jautājumi**

1. Noteikumi nosaka:
   1. kārtību, kādā īsteno darbības programmas „Izaugsme un nodarbinātība” prioritārā virziena „Pāreja uz ekonomiku ar zemu oglekļa emisijas līmeni visās nozarēs” 4.4.1.specifisko atbalsta mērķi „Attīstīt ETL uzlādes infrastruktūru Latvijā” (turpmāk – specifiskais atbalsta mērķis);
   2. specifiskā atbalsta mērķa mērķi;
   3. specifiskajam atbalsta mērķim pieejamo finansējumu;
   4. prasības Eiropas Reģionālās attīstības fonda projekta iesniedzējam (turpmāk – projekta iesniedzējs);
   5. atbalstāmo darbību un izmaksu attiecināmības nosacījumus;
   6. vienošanās par projekta īstenošanu vienpusējā uzteikuma nosacījumus.
2. Specifiskā atbalsta mērķis ir elektrotransportlīdzekļu (turpmāk – ETL) nacionālā līmeņa uzlādes infrastruktūras tīkla izveidošana, kas nodrošinās ETL lietošanas iespēju visā Latvijas teritorijā, tādējādi novēršot ETL braukšanas attāluma ierobežojumu.
3. Specifiskā atbalsta mērķa grupa ir ETL lietotāji.
4. Specifisko atbalsta mērķi īsteno līdz 2023.gada 31.decembrim, sasniedzot šādus rādītājus:
   1. iznākuma rādītājs – uzstādīto uzlādes staciju skaits 235;
   2. rezultāta rādītājs – reģistrēto ETL skaits Latvijā 747;
   3. finanšu rādītājs – līdz 2018.gada 31.decembrim sertificēti izdevumi 3 490 000 *euro* apmērā.
5. Specifisko atbalsta mērķi īsteno ierobežotas projektu iesniegumu atlases veidā.
6. Specifiskā atbalsta mērķa ietvaros atbildīgās iestādes funkcijas pilda Satiksmes ministrija.
7. Specifiskā atbalsta mērķim plānotais kopējais attiecināmais finansējums ir 8 344 235 *euro*, tai skaitā Eiropas Reģionālā attīstības fonda (turpmāk – ERAF) finansējums – 7 092 599 *euro* un valsts budžeta finansējums – 1 251 636 *euro*.
8. Maksimālais attiecināmais ERAF finansējuma apmērs ir 85% no projektam plānotā kopējā attiecināmā finansējuma.
9. Pieejamais kopējais attiecināmais finansējums līdz 2018.gada 31.decembrim, lai slēgtu vienošanās par projektu īstenošanu, ir 7 835 276  *euro*, tai skaitā ERAF finansējums – 6 659 984 *euro* un valsts budžeta finansējums – 1 175 292 *euro,* paredzot 2023.gada 31.decembrī šo noteikumu 4.1. apakšpunktā minēto iznākuma rādītāja plānojumu 218 un 4.2.apakšpunktā minēto rezultāta rādītāju 693. No 2019.gada 1.janvāra atbildīgā iestāde pēc Eiropas Komisijas lēmuma par snieguma ietvara izpildi var ierosināt palielināt pieejamo attiecināmo finansējumu līdz šo noteikumu 7.punktā minētajam apmēram.

**II. Prasības projekta iesniedzējam**

1. Projekta iesniedzējs ir Satiksmes ministrija, kuras vārdā atbilstoši Ministru kabineta 2003.gada 29.aprīļa noteikumu Nr.242 „Satiksmes ministrijas nolikums” 5.24.apakšpunktam un Satiksmes ministrijas deleģēšanas līgumam darbojas valsts akciju sabiedrība “Ceļu satiksmes drošības direkcija”, kas veic Satiksmes ministrijas kā Eiropas Savienības fondu projekta iesniedzēja funkcijas.
2. Projekta iesniedzējs, kas pēc projekta apstiprināšanas ir arī finansējuma saņēmējs (turpmāk – finansējuma saņēmējs), sagatavo un iesniedz sadarbības iestādei projekta iesniegumu saskaņā ar projekta iesniegumu atlases nolikuma prasībām, pievienojot projektam veikto izmaksu un ieguvumu analīzi.

**III. Atbalstāmās darbības un izmaksas**

1. Specifiskā atbalsta mērķa ietvaros atbalstāmas darbības ir nacionālā līmeņa ETL uzlādes infrastruktūras un tās vadības operatoru centra programmatūras izveide.
2. Specifiskā atbalsta mērķa ietvaros plāno tiešās attiecināmās izmaksas:
   1. projekta iesnieguma pamatojošās dokumentācijas sagatavošanas izmaksas, t.sk. tehniski ekonomiskā pamatojuma izstrāde, izmaksu un ieguvumu analīzes izstrādes izmaksas;
   2. ar ETL uzlādes staciju infrastruktūras izvietojuma noteikšanu saistītās izpētes izmaksas;
   3. būvprojekta izstrādes un ar to saistīto būvekspertīžu izmaksas;
   4. ETL uzlādes staciju infrastruktūras tīkla izveidošanas izmaksas, tai skaitā:

13.4.1. uzlādes staciju iegādes, piegādes, montāžas un būvdarbu izmaksas;

13.4.2. elektrotīkla pieslēguma izmaksas, t.sk. jaudas palielināšana, lai nodrošinātu ETL uzlādes staciju infrastruktūras darbību;

13.4.3. uzlādes stacijām nepieciešamas stāvvietas un piebrauktuves izbūves izmaksas;

13.4.4. satiksmes organizācijas tehnisko līdzekļu uzstādīšanas izmaksas (piemēram, ceļa zīmes, norobežojumi);

13.4.5. ETL uzlādes staciju infrastruktūras tīkla darbības kontroles un vadības operatora programmatūras izstrādes, iegādes un uzstādīšanas izmaksas;

13.4.6. ETL uzlādes staciju infrastruktūras drošības sistēmu iegādes izmaksas.

* 1. būvspeciālistu profesionālās civiltiesiskās atbildības un būvuzņēmēju civiltiesiskās atbildības apdrošināšanas izmaksas, kas saistītas ar projekta īstenošanu;
  2. būvdarbu uzraudzības un autoruzraudzības izmaksas;
  3. ETL uzlādes staciju infrastruktūras tīkla izveidošanas nepieciešamās zemes iegādes izmaksas ne vairāk kā 10% no projekta attiecināmo izmaksu kopsummas;
  4. informācijas un publicitātes pasākumu izmaksas atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2014.-2020.gada plānošanas periodā nodrošināma komunikācijas un vizuālās identitātes prasību ievērošana;
  5. izmaksas vides aizsardzības obligāto prasību nodrošināšanai, ciktāl to paredz normatīvie akti vides aizsardzības prasību jomā.

1. Šo noteikumu 13.1., 13.2., 13.3., 13.5. un 13.6.apakšpunktā minētās izmaksas kopā nepārsniedz 10% no projekta kopējām attiecināmajām izmaksām.
2. Šo noteikumu 13.3., 13.5. un 13.6.apakšpunktos minētās izmaksas kopā nepārsniedz 10% no projekta būvdarbu līguma summas.
3. Īstenojot specifisko atbalsta mērķi, ir atbalstāma vides nosacījumu integrācija preču un pakalpojumu iepirkumos (zaļais publiskais iepirkums).
4. Pievienotās vērtības nodokļa izmaksas šo noteikumu 13.punktā minētajām izmaksu pozīcijām ir attiecināmas izmaksas, ja tās nav atmaksājamas nodokļu politiku reglamentējošos normatīvajos aktos noteiktajā kārtībā.
5. Specifiskā atbalsta mērķa atbalstāmo darbību ietvaros radušās izmaksas ir attiecināmās izmaksas finansēšanai no ERAF un valsts budžeta līdzfinansējuma, ja tās atbilst šo noteikumu 13.punktā ietvertajām izmaksu pozīcijām, šo noteikumu 14. un 15.punktā noteiktajiem ierobežojumiem, un ir radušās ne agrāk kā 2015.gada 1.janvārī.

**IV. Specifiskā atbalsta mērķa un projekta īstenošanas nosacījumi**

1. Īstenojot projektu, finansējuma saņēmējs:
   1. veic izdevumus no valsts akciju sabiedrības “Ceļu satiksmes drošības direkcija” konta pirms projekta apstiprināšanas;
   2. nodrošina, ka, veicot nacionālā līmeņa uzlādes staciju izvietojuma izpēti, ievēros iepriekš veiktos ieguldījumus ETL uzlādes staciju infrastruktūras izveidē Latvijā;
   3. nodrošina, ka projekta ietvaros izveidotā ETL uzlādes staciju infrastruktūra ir publiski pieejama, un tā kalpo sabiedrības kopējo vajadzību un interešu nodrošināšanai un par maksu ir pieejama ikvienai personai;
   4. nodrošina projekta rezultātu ilgtspēju vismaz piecus gadus pēc projekta pabeigšanas;
   5. nodrošina sasniegto rezultātu uzturēšanu un nepieciešamos līdzekļus rezultātu uzturēšanai piecus gadus pēc projekta pabeigšanas;
   6. uzkrāj datus par projekta ietekmi uz šo noteikumu 4.1. un 4.2.apakšpunktā minētajiem rādītājiem, tai skaitā 4.1.apakšpunktā minētajam rādītājam pašvaldību līmenī;
   7. uzkrāj datus par projekta ietekmi uz siltumnīcefekta gāzu emisiju samazinājumu projekta īstenošanas laikā un piecus gadus pēc projekta īstenošanas;
   8. uzkrāj datus par elektroenerģiju, kas nodota ETL uzlādei (kWh/gadā);
   9. nodrošina informācijas un publicitātes pasākumus, kas noteikti Eiropas Parlamenta un Padomes 2013.gada 17.decembra Regulā (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana;

19.10.nodrošina, ka projektā plānotie darbi netiek finansēti vai līdzfinansēti, kā arī nav plānots tos finansēt vai līdzfinansēt no citiem valsts un ārvalstu finanšu atbalsta instrumentiem;

19.11.nodrošina, ka ar ETL uzlādes tīkla izveidošanu un uzturēšanu saistīti pakalpojumu

sniedzēji tiks izvēlēti publiskā iepirkuma procedūrā.

1. Sadarbības iestādei ir tiesības vienpusēji atkāpties no noslēgtās vienošanās par projekta īstenošanu jebkurā no šādiem gadījumiem:
   1. finansējuma saņēmējs nepilda vienošanos par projekta īstenošanu, tai skaitā netiek ievēroti projektā noteiktie termiņi vai ir iestājušies citi apstākļi, kas negatīvi ietekmē vai var ietekmēt specifiskā atbalsta mērķa iznākuma un uzraudzības rādītāju sasniegšanu;
   2. citos gadījumos, kas noteikti vienošanās par projekta īstenošanu nosacījumos.
2. Specifiskā atbalsta mērķa ietvaros projektu īsteno saskaņā ar vienošanos par projekta īstenošanu, bet ne ilgāk kā līdz 2022.gada 31.augustam.
3. Projekta īstenošanas vieta ir Latvijas Republikas teritorija.

Ministru prezidente L.Straujuma

Satiksmes ministrs A.Matīss

Iesniedzējs: Satiksmes ministrs A.Matīss

Vīza: Valsts sekretārs K.Ozoliņš

30.10.2015 10:16

1177

V.Preimanis, 67028223

Vilnis.Preimanis@sam.gov.lv